Taekvondo (WT) sport turini yanada rivojlantirish chora-tadbirlari toʻgʻrisida
(resolution, 2026-01-23)

Oʻzbekiston Respublikasi Prezidentining 2022-yil 14-fevraldagi “Oʻzbekiston sportchilarining navbatdagi yozgi va qishki Olimpiya va Paralimpiya oʻyinlarida muvaffaqiyatli ishtirok etishi uchun tayyorgarlik ishlarini jadallashtirish toʻgʻrisida”gi PQ-127-son qaroriga muvofiq, shuningdek, taekvondo (WT)ni olimpiya sport turi sifatida ommalashtirish, yoshlar orasidan sportchilarni saralab olish tizimini yaxshilash, milliy terma jamoalarimizning nufuzli sport musobaqalarida yuqori natijalarga erishishini taʼminlash maqsadida: 1. Quyidagilar 2022 — 2024-yillarda taekvondo (WT) sport turini (keyingi oʻrinlarda — taekvondo) rivojlantirishning asosiy yoʻnalishlari etib belgilansin: taekvondoni aholi oʻrtasida keng targʻib qilish, iqtidorli sportchilarni, shu jumladan sportchi-ayollarni aniqlash, tanlash va saralash (seleksiya) hamda ularni professional sportchilar sifatida tayyorlashning yangi tizimini yoʻlga qoʻyish; maktabgacha yoshdagi bolalarda taekvondoning “Pumse” (poomsae) yoʻnalishiga qiziqish uygʻotish orqali nafas olish, xotira va konsentratsiyani yaxshilash, vestibulyar apparatni chiniqtirish kabi sogʻlomlashtirish ishlarini olib borish, shuningdek, istiqbolda maktabgacha taʼlim tashkilotlarida Koreya xalqaro hamkorlik agentligi (KOICA) bilan hamkorlikda “Kids taekvondo” loyihasini ishga tushirish boʻyicha tegishli chora-tadbirlarni amalga oshirish; ijtimoiy himoyaga muhtoj yoshlar, mehribonlik uylari tarbiyalanuvchilari, koʻp bolali oilalar farzandlarining taekvondo bilan shugʻullanishi uchun hududlarda “Taekvondo (WT) hamma uchun” dasturini ishlab chiqish va amalga oshirish; zarur shart-sharoitlar mavjud boʻlgan umumiy oʻrta taʼlim maktablarida taekvondo boʻyicha darsdan tashqari alohida sport seksiyalarini tashkil etish, ularga maktab joylashgan hududdagi sport maktabi va boshqa muassasadan trener-oʻqituvchilarni jalb etish, shuningdek, oʻrta maxsus, professional hamda oliy taʼlim tashkilotlari oʻquvchi va talabalari uchun taekvondo boʻyicha fakultativ mashgʻulotlarni joriy etish, taekvondo klublarini tuzish; taekvondo boʻyicha xalqaro talablarga muvofiq zamonaviy sport majmualarini qurish, mavjud sport majmualarining moddiy-texnika bazasini mustahkamlash, ularni zamonaviy sport uskunalari va anjomlari bilan taʼminlash; hududiy terma jamoalarning asosiy tayyorgarlik markazlari sifatida Qoraqalpogʻiston Respublikasi, viloyatlar va Toshkent shahrida yengil konstruksiya asosida quriladigan markazlar tashkil etish; taekvondoni oʻqitishning zamonaviy metodikalariga asoslangan ilmiy-uslubiy va oʻquv adabiyotlar bilan taʼminlash hamda tibbiy xizmatni rivojlantirish; mahalliy korxonalar tomonidan xorijiy kompaniyalar bilan birgalikda taekvondo boʻyicha xalqaro standartlarga mos zamonaviy inventarlar va jihozlar ishlab chiqarishni yoʻlga qoʻyish; ommaviy axborot vositalarida sogʻlom turmush tarzining eng muhim tarkibiy qismi sifatida taekvondoni targʻib qilish hamda bu jarayonda yuqori darajadagi axborot texnologiyalari va multimedia mahsulotlaridan foydalanilishini taʼminlash. 2. Taekvondo (WT) sport turini 2022 — 2024-yillarda kengroq rivojlantirish dasturi (keyingi oʻrinlarda — Dastur) 1-ilovaga muvofiq tasdiqlansin. Quyidagilar dasturni moliyalashtirish manbalari etib belgilansin: sport va ommaviy jismoniy tarbiya tadbirlarining kalendar rejasida nazarda tutiladigan mablagʻlar; Qoraqalpogʻiston Respublikasi respublika budjeti, viloyatlar viloyat budjetlari va Toshkent shahri shahar budjeti mablagʻlari; sport federatsiya (assotsiatsiya)lari, jamgʻarmalar, klublar, shuningdek, jismoniy tarbiya va sport jamiyatlari mablagʻlari; jismoniy va yuridik shaxslarning homiylik xayriyalari; qonunchilik hujjatlari bilan taqiqlanmagan boshqa manbalar. 3. Yoshlar siyosati va sport vazirligi, Oʻzbekiston Milliy olimpiya qoʻmitasi, Oʻzbekiston Milliy paralimpiya qoʻmitasi, Oʻzbekiston taekvondo (WT) assotsiatsiyasining 2023-yildan boshlab har yili anʼanaviy tarzda: respublikaning barcha hududlarida 4-sentabr — Butunjahon taekvondo kuniga bagʻishlangan taekvondo festivali; taekvondo va parataekvondo boʻyicha “G2” darajasidagi nufuzli “Uzbekistan Open” xalqaro turniri; taekvondo boʻyicha umumiy oʻrta taʼlim maktablari oʻquvchilari, shuningdek, oʻrta-maxsus, professional va oliy taʼlim tashkilotlarining oʻquvchi va talabalari oʻrtasida “Vazir kubogi” musobaqalarini oʻtkazish toʻgʻrisidagi takliflari maʼqullansin. Yoshlar siyosati va sport vazirligi (Sh. Maxmudov) Oʻzbekiston Milliy olimpiya qoʻmitasi (O. Qosimov), Oʻzbekiston Milliy paralimpiya qoʻmitasi (M. Tashxodjayev), Oʻzbekiston taekvondo (WT) assotsiatsiyasi (Sh. Tashmatov), Maktabgacha va maktab taʼlimi vazirligi (X. Umarova), Oliy taʼlim, fan va innovatsiyalar vazirligi (I. Abduraxmonov) bilan birgalikda: uch oy muddatda ushbu bandda koʻrsatilgan musobaqalarga puxta tayyorgarlik koʻrish va ularni yuqori saviyada oʻtkazish boʻyicha chora-tadbirlar rejasini tasdiqlasin; ushbu bandda koʻrsatilgan taekvondo festivali va xalqaro turnirni 2023-yil 1-yanvardan boshlab sport va ommaviy jismoniy tarbiya tadbirlarining respublika kalendar rejasiga kiritilishini taʼminlasin; taekvondo festivali va xalqaro turnirda mahalliy taekvondochilar bilan birgalikda yuqori reytingga ega boʻlgan xalqaro darajadagi kuchli taekvondochilar, trenerlar va hakamlarning ishtirokini taʼminlasin; mazkur musobaqalarni oʻtkazish jarayonini mahalliy va xorijiy ommaviy axborot vositalari hamda boshqa kommunikatsiya manbalarida keng yoritsin. Turizm va madaniy meros vazirligi (B. Ibragimov) yuqoridagi musobaqalarni turistik marshrutlar obyektlari roʻyxatiga kiritsin, ularga xorijiy va mahalliy turistlarni jalb etish choralarini koʻrsin. 5. Yoshlar siyosati va sport vazirligi, Mudofaa vazirligi, Oʻzbekiston Milliy olimpiya qoʻmitasi, Oʻzbekiston taekvondo (WT) assotsiatsiyasining assotsiatsiya tizimida Oʻzbekiston taekvondo akademiyasini (keyingi oʻrinlarda — Taekvondo akademiyasi) tashkil etish toʻgʻrisidagi taklifiga rozilik berilsin. Belgilansinki, Taekvondo akademiyasi: Butunjahon “Kukkiwon” taekvondo akademiyasi bilan hamkorlikda Markaziy Osiyoda yangi “leadership” imijini yaratish maqsadida tashkil etiladi; Mudofaa vazirligining muhandislik-kommunikatsiya tarmoqlari (tabiiy gaz, elektr, telekommunikatsiya, ichimlik va oqova suv tarmoqlari) mavjud obyektlaridan birida joylashtiriladi. 6. Sport vazirligi (A. Ikramov), Mudofaa vazirligi (Sh. Xalmuxammedov), Oʻzbekiston Milliy olimpiya qoʻmitasi (O. Qosimov), Oʻzbekiston taekvondo (WT) assotsiatsiyasi (Sh. Tashmatov): bir oy muddatda Butunjahon “Kukkiwon” taekvondo akademiyasining tavsiyalarini inobatga olib, Taekvondo akademiyasi joylashadigan aniq manzilni belgilasin; 2024 — 2027-yillarda Taekvondo akademiyasini innovatsion texnologiyalarga asoslangan, qimmat boʻlmagan, energiya tejovchi va tez barpo etiladigan yengil konstruksiya va materiallardan qurish ishlarini yakunlasin va foydalanishga topshirsin. Bunda, akademiyaning binosi va zarur infratuzilmasini barpo etish 2024-2025-yildagi Oʻzbekiston Respublikasining ijtimoiy va ishlab chiqarish infratuzilmasini rivojlantirish dasturiga kiritiladi. Qurilish va uy-joy kommunal xoʻjaligi vazirligi (B. Zakirov) Taekvondo akademiyasini qurish boʻyicha loyiha-smeta hujjatlarini belgilangan tartibda ekspertizadan oʻtkazsin va qurilish-montaj ishlarining sifatli bajarilishi ustidan davlat nazoratini oʻrnatsin. 7. Quyidagilar Taekvondo akademiyasining asosiy vazifalari etib belgilansin: taekvondo, shu jumladan parataekvondo (WT) boʻyicha sportchilar, trenerlar, trener-seleksionerlar, hakamlar va boshqa mutaxassislarning kasbiy mahorati va malakasini oshirish; taekvondo, shu jumladan parataekvondo (WT) boʻyicha professional, yuqori malakali sportchilar, trenerlar, trener-seleksionerlar, hakamlar va boshqa mutaxassislarni xalqaro talablar asosida tayyorlashga koʻmaklashish; taekvondo, shu jumladan parataekvondo (WT) boʻyicha oʻquv dasturlar va metodologiyani yangilash, yoshlarning tayyorgarlik jarayoniga ilgʻor innovatsion texnologiyalarni joriy etish; mahalliy va xorijiy mutaxassislar ishtirokida seminar-treninglar, master-klasslar, oʻquv mashgʻulotlari tashkil etish. 8. Quyidagilar Taekvondo akademiyasi faoliyatini moliyalashtirish manbalari etib belgilansin: Oʻzbekiston taekvondo (WT) assotsiatsiyasi mablagʻlari; jismoniy va yuridik shaxslarning homiylik xayriyalari; xalqaro va chet el tashkilotlarining grantlari; qonunchilik hujjatlari bilan taqiqlanmagan boshqa manbalar. Taekvondo akademiyasi faoliyatini qoʻshimcha moliyalashtirish uchun Davlat budjeti mablagʻlari ham yoʻnaltirilishi mumkin. Vazirlar Mahkamasi uch oy muddatda Taekvondo akademiyasi faoliyatini tashkil etish boʻyicha Hukumat qarorini qabul qilsin. 9. Mudofaa vazirligi (B. Kurbanov), Sport vazirligi (A. Ikramov), Oʻzbekiston taekvondo (WT) assotsiatsiyasi (Sh. Tashmatov) Qurolli Kuchlar tizimida taekvondoni ommalashtirish va rivojlantirish ishlarini amalga oshirsin, shu jumladan harbiy xizmatchilar va xodimlar oʻrtasida turnirlar hamda musobaqalarni tashkil qilsin, ularni sport zaxirasi va terma jamoalar tarkibiga jalb qilsin. 10. Qoraqalpogʻiston Respublikasi Vazirlar Kengashi Raisi, viloyatlar va Toshkent shahar hokimlarining taekvondo boʻyicha terma jamoalarning asosiy tayyorgarligi uchun 2023-2024-yillarda hududlarda 14 ta ixtisoslashtirilgan taekvondo markazini barpo etish va ularni zamonaviy sport inventarlari va uskunalari bilan jihozlash boʻyicha tashabbusi qoʻllab-quvvatlansin. Belgilansinki: a) ixtisoslashtirilgan taekvondo markazlari iqtidorli yosh sportchilarni tanlab oladi hamda ularni kelgusida milliy terma jamoalarning asosiy va zaxira tarkibiga tayyorlab beradi, shuningdek, hududiy saralash musobaqalarini, klub chempionatlarini tashkil etadi va oʻtkazadi; b) quyidagilar ixtisoslashtirilgan taekvondo markazlari faoliyatini moliyalashtirish manbalari hisoblanadi: Qoraqalpogʻiston Respublikasi budjeti, viloyatlar va Toshkent shahar mahalliy budjetlari mablagʻlari; jismoniy va yuridik shaxslarning homiylik xayriyalari; xalqaro va chet el tashkilotlarining grantlari; qonunchilik hujjatlari bilan taqiqlanmagan boshqa manbalar. Vazirlar Mahkamasi uch oy muddatda ixtisoslashtirilgan taekvondo markazlari faoliyatini tashkil etish boʻyicha Hukumat qarorini qabul qilsin. 11. Sport vazirligi (A. Ikramov) Maktabgacha va maktab taʼlimi vazirligi (X. Umarova) bilan birgalikda 2023-yil 1-yanvardan boshlab 3-ilovaga muvofiq umumiy oʻrta taʼlim maktablari oʻquvchilarining jismoniy tarbiyasiga katta ijobiy taʼsir koʻrsatadigan sport turi — taekvondoga qiziqishini oshirish maqsadida taekvondo boʻyicha darsdan tashqari alohida sport seksiyalarini tashkil etsin, ularga maktab joylashgan hududdagi sport maktabi va boshqa muassasadan trener-oʻqituvchilarni jalb qilsin. 12. 2022-yil 1-oktabrdan boshlab Mirzo Ulugʻbek nomidagi Oʻzbekiston Milliy universitetida “Taekvondo va sport faoliyati” fakulteti huzurida Sportchilarni ilmiy-uslubiy va tibbiy-biologik taʼminlash muammolari laboratoriyasi tashkil qilinsin va uning faoliyati universitetning budjetdan tashqari mablagʻlari hisobidan moliyalashtirilsin. Oliy taʼlim, fan va innovatsiyalar vazirligi (I. Abduraxmonov), Sport vazirligi (A. Ikramov), Oʻzbekiston Milliy olimpiya qoʻmitasi (O. Qosimov), Oʻzbekiston taekvondo (WT) assotsiatsiyasi (Sh. Tashmatov) Mirzo Ulugʻbek nomidagi Oʻzbekiston Milliy universitetining “Taekvondo va sport faoliyati” fakultetida taekvondo boʻyicha malakali mutaxassislarni tayyorlash maqsadida zamonaviy innovatsion texnologiyalar asosida kasbiy taʼlimni takomillashtirish, ilmiy, ilmiy-uslubiy bazani yaratish va yanada rivojlantirish choralarini koʻrsin. 13. Qoraqalpogʻiston Respublikasi Vazirlar Kengashi Raisi, viloyatlar va Toshkent shahar hokimlari: uch oy muddatda Oʻzbekiston taekvondo (WT) assotsiatsiyasining hududiy boʻlinmalariga tegishli shart-sharoitlarni yaratish, ularning moliyaviy va moddiy-texnika bazasini mustahkamlashga koʻmaklashish uchun ularga hududlardagi yirik tashkilotlar va homiylarni biriktirsin; Oʻzbekiston taekvondo (WT) assotsiatsiyasining hududiy boʻlinmalarida trener-yoʻriqchi lavozimini joriy etish orqali taekvondo yoʻnalishi boʻyicha oliy taʼlim muassasalarini bitirib, terma jamoaga jalb etilmagan yosh trener kadrlarni jalb etsin; taekvondoni ommalashtirish maqsadida yoshlar oʻrtasida tuman (shahar) va hudud miqyosidagi musobaqalarni muntazam ravishda tashkil qilsin; taekvondo boʻyicha tashkil etiladigan mahalliy va xorijiy oʻquv-mashgʻulot yigʻinlari va sport musobaqalarida hududiy sport jamoalari ishtirok etishini taʼminlasin. 14. Oʻzbekiston Respublikasi Prezidentining ayrim qarorlariga 4-ilovaga muvofiq oʻzgartirish va qoʻshimchalar kiritilsin. 15. Mazkur qarorning ijrosini samarali tashkil qilishga masʼul va shaxsiy javobgar etib yoshlar siyosati va sport vaziri A.I. Ikramov, yoshlar siyosati va sport vaziri oʻrinbosari Sh.Sh. Maxmudov hamda Oʻzbekiston taekvondo (WT) assotsiatsiyasi raisi Sh.R. Tashmatov belgilansin va ularga quyidagi vazifalar yuklansin: iqtidorli yoshlarni tanlash va saralash (seleksiya) hamda ularni professional taekvondochilar sifatida tayyorlash ishlarini samarali tashkil qilish va muvofiqlashtirish; hududlarda taekvondo infratuzilmasini barpo etish va kengaytirishga investitsiya va grant mablagʻlarini jalb qilish, boshqa zarur chora-tadbirlarni koʻrish; taekvondoni taʼlim muassasalari, yoshlar oʻrtasida keng targʻib qilish orqali ommalashtirish, aholining ushbu sport turiga qiziqishini oshirish; taekvondo boʻyicha musobaqalarni oʻtkazish, ushbu yoʻnalishda xalqaro va chet el tashkilotlari, jismoniy va yuridik shaxslarning homiylik xayriyalarini jalb qilish; 2022 — 2024-yillarda taekvondoni rivojlantirishning maqsadli koʻrsatkichlariga toʻlaqonli erishish; ushbu qarorda belgilangan vazifalar ijrosini har yarim yilda kamida bir marta tanqidiy muhokama qilish, zarur chora-tadbirlarni belgilash. 16. Mazkur qaror ijrosini muhokama qilib borish, masʼul tashkilotlar faoliyatini muvofiqlashtirish va nazorat qilish Oʻzbekiston Respublikasi Bosh vaziri A.N. Aripov va Oʻzbekiston Respublikasi Prezidentining maslahatchisi A.A. Abduvaxitov zimmasiga yuklansin. T/r Chora-tadbirlar Amalga oshirish mexanizmlari Amalga oshirish muddatlari Moliyalashtirish manbalari Masʼul ijrochilar 1. Oʻzbekiston taekvondo (WT) assotsiatsiyasi huzurida taekvondo (WT) boʻyicha (keyingi oʻrinlarda — taekvondo) U 19 respublika professional klubini tashkil etish. 1. Taekvondo (WT) boʻyicha U 19 respublika professional klubi faoliyatini samarali tashkil qilish. 2022-yil dekabr Ijrochilar va homiylar mablagʻlari Oʻzbekiston taekvondo (WT) assotsiatsiyasi (Sh. Tashmatov), Yoshlar siyosati va sport vazirligi (Sh. Maxmudov) 2. Taekvondo (WT) boʻyicha 19 yoshgacha boʻlgan yoshlar oʻrtasida “Oʻzbekiston Respublikasi Prezidenti kubogi” musobaqasini oʻtkazish. Har yili mart 2. Ilgʻor tajribani joriy etish maqsadida Oʻzbekiston taekvondo (WT) assotsiatsiyasi yoʻllanmasi asosida hududlarga trenerlarni va mutaxassislarni maʼlum bir muddatga yuborish (rotatsiya qilish). 1. Taekvondo rivojlanmayotgan hududlarga trenerlar va tegishli mutaxassislarni yuborish (rotatsiya qilish), ularni biriktirish, reja va shartlarni ishlab chiqish. 2. Tajriba sifatida Sirdaryo va Xorazm viloyatlarini tanlash. 2022-yil dekabr Ijrochilar va homiylar mablagʻlari Oʻzbekiston taekvondo (WT) assotsiatsiyasi (Sh. Tashmatov), Sportni rivojlantirish vazirligi (Sh. Maxmudov), Sirdaryo (Gʻ. Mirzayev) va Xorazm (F. Ermanov) viloyatlari hokimliklari 3. Hududlarda taekvondo boʻyicha iqtidorli yoshlarni aniqlash, tanlash va saralash (seleksiya) ishlarini takomillashtirish. 1. Seleksionerlarni jalb qilgan holda hududlardagi iqtidorli yoshlarni aniqlash. 2. Saralab olish (seleksiya) yoʻli bilan aniqlangan iqtidorli yoshlar kelajakda taekvondo boʻyicha oliy mahoratli sportchi boʻlib shakllanishi uchun ularni ixtisoslashtirilgan sport maktablariga yoʻnaltirish. 3. Taʼlim muassasalarida ushbu yoshlarning oʻqish va shugʻullanish jarayonini doimiy nazoratga olgan holda monitoring olib borish. 4. Mahalla, tuman va shaharlarda olimpiya va jahon chempionlari, mashhur sportchilar hamda boshqa xalqaro darajadagi mutaxassislar ishtirokida yosh taekvondochilar uchun doimiy ravishda mahorat darslarini tashkil qilish. 5. Tuman (shahar) saralash bosqichlarining uzluksiz oʻtkazilishini joriy etish. 6. Hududlardagi seleksionerlar tomonidan tuman (shahar) sport va ommaviy jismoniy tarbiya tadbirlarining kalendar rejasi asosida oʻtkazilayotgan musobaqalarda ishtirok etgan iqtidorli yoshlar roʻyxatini shakllantirish hamda ularning harakatlanish monitoringini yuritishini yoʻlga qoʻyish. 2022 — 2024-yillar davomida Ijrochilar va homiylar mablagʻlari Oʻzbekiston taekvondo (WT) assotsiatsiyasi (Sh. Tashmatov), Yoshlar siyosati va sport vazirligi (Sh. Maxmudov), Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari 4. Olis va chekka hududlarda joylashgan sport muassasalaridagi taekvondo boʻlimlarini qoʻllab-quvvatlash. 1. Olis va chekka hududlardagi sport muassasalarining taekvondo boʻlimlarini qoʻllab-quvvatlashni nazarda tutuvchi chora-tadbirlarni belgilash. 2. Olis va chekka hududlardagi sport muassasalarining taekvondo boʻlimlari faoliyatini tahlil qilish va natijadorlikni baholash. 2022-yil oktabr Ijrochilar va homiylar mablagʻlari Sportni rivojlantirish vazirligi (Sh. Maxmudov), Oʻzbekiston taekvondo (WT) assotsiatsiyasi (Sh. Tashmatov), Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari 5. Maktabgacha yoshdagi bolalarda taekvondoning “Pumse” (poomsae) yoʻnalishiga qiziqish uygʻotish. 1. Maktabgacha taʼlim tashkilotlarida “Kids taekvondo” loyihasini ishga tushirish. 2023-yil yanvar Ijrochilar, homiylar, grant va boshqa mablagʻlar Maktabgacha taʼlim vazirligi (B. Onorboyev), Sportni rivojlantirish vazirligi (Sh. Maxmudov), Oʻzbekiston Milliy olimpiya qoʻmitasi (O. Qosimov), Oʻzbekiston taekvondo (WT) assotsiatsiyasi (Sh. Tashmatov), Koreya xalqaro hamkorlik agentligi (kelishuv asosida) 2. Loyiha doirasida tanlangan maktabgacha taʼlim tashkilotlarini taekvondo boʻyicha inventar va kiyimlar bilan taʼminlash. 2023-yil aprel 6. Taekvondochilarning sport tibbiyoti boʻyicha bilimlarini oshirish. 1. Toshkent tibbiyot akademiyasi, Samarqand davlat tibbiyot universiteti, Andijon va Buxoro davlat tibbiyot institutlari sport tibbiyoti kafedralari tomonidan Koreya Respublikasining yetakchi sport tibbiyoti klinikalari bilan hamkorlikda seminar-treninglar tashkil etish. 2. Seminar-treninglarni sport kardiologiyasi, travmatologiyasi va ortopediyasi, farmakologiyasi, sportchilarning samatik kasalliklarini davolash, immunitetni korreksiyalash (tuzatish), funksional tashxis (diagnostika), sport jarohatidan keyingi reabilitatsiya hamda sportchilarning mashgʻulotlar va musobaqa yuklamalaridan keyingi reabilitatsiyasi kabi mavzularda amalga oshirish. 2022-yil sentabrdan boshlab Ijrochilar mablagʻlari Sogʻliqni saqlash vazirligi (A. Inoyatov), Yoshlar siyosati va sport vazirligi (Sh. Maxmudov), Oʻzbekiston taekvondo (WT) assotsiatsiyasi (Sh. Tashmatov) 7. “Taekvondo (WT) hamma uchun” dasturini amalga oshirish. 1. Taekvondoni taʼlim muassasalari, yoshlar oʻrtasida keng targʻib qilish orqali ommalashtirish, aholining ushbu sport turiga qiziqishini oshirish. 2. Taʼlim muassasalari, mahallalarda taekvondo boʻyicha toʻgaraklarni tashkil qilish. 3. Taekvondo boʻyicha nodavlat sport-taʼlim muassasalari faoliyatini yoʻlga qoʻyish, ularni qoʻllab-quvvatlash. 4. Hududlarda taekvondo infratuzilmasini kengaytirish maqsadida investitsiya va grant mablagʻlarini jalb qilish. 2022-yil dekabrdan boshlab Ijrochilar va homiylar mablagʻlari Yoshlar siyosati va sport vazirligi (Sh. Maxmudov), Oʻzbekiston Milliy olimpiya qoʻmitasi (O. Qosimov), Oʻzbekiston taekvondo (WT) assotsiatsiyasi (Sh. Tashmatov), Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari 5. “Ijtimoiy himoya yagona reyestri” axborot tizimiga kiritilgan oilalar farzandlarining taekvondo bilan shugʻullanish xarajatlarini qoplab berish tartibini joriy etish. “Yoshlar daftari” va “Ayollar daftari” jamgʻarmalari mablagʻlari Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari 8. Sport-taʼlim muassasalarida taekvondo boʻyicha oʻquv reja va oʻquv dasturlarini takomillashtirish va uni rivojlantirishning ilmiy-metodik taʼminotini yoʻlga qoʻyish. 1. Oʻquv reja va oʻquv dasturlarini ilgʻor xorijiy tajriba asosida qayta koʻrib chiqish. 2022-yil oktabr Ijrochilar va homiylar mablagʻlari Sportni rivojlantirish vazirligi (A. Aslonov, Sh. Maxmudov), Oʻzbekiston Milliy olimpiya qoʻmitasi (O. Qosimov), Oʻzbekiston taekvondo (WT) assotsiatsiyasi (Sh. Tashmatov) 2. Xalqaro standartlarga javob beradigan oʻquv reja va oʻquv dasturlari, maxsus taʼlim dasturlarini ishlab chiqish. 3. Ishlab chiqilgan oʻquv rejalari va oʻquv dasturlarini joriy qilish. 2022-yil dekabr 9. Taekvondo bilan shugʻullanishga qiziqishni oshirishga yoʻnaltirilgan adabiyotlarni yaratish. 1. Sport qahramonlari hayoti jozibali bayon etilgan badiiy adabiyotlarni yaratish. 2. Mashhur sportchilar tajribasini koʻrsatib beruvchi oʻquv adabiyotlar yaratish va ulardan mashgʻulotlarda foydalanishni yoʻlga qoʻyish. 2022-yil davomida Ijrochilar, homiylar va boshqa mablagʻlar Sportni rivojlantirish vazirligi (Sh. Maxmudov, A. Aslonov), Oʻzbekiston Milliy olimpiya qoʻmitasi (O. Qosimov), Oʻzbekiston taekvondo (WT) assotsiatsiyasi (Sh. Tashmatov) 10. Elektron taʼlim resurslarida taekvondo boʻyicha mashq jarayonini tashkil etish va oʻtkazish yuzasidan metodik tavsiyalarning respublika yagona ochiq maʼlumotlar bazasini yaratish. 1. Taekvondo boʻyicha elektron darsliklar, mashq jarayonlarini videolavhalarda aks ettiruvchi elektron metodik qoʻllanmalar yaratish. 2. Elektron darslik va qoʻllanmalarning respublika yagona ochiq maʼlumotlar bazasini yaratish. 2022-yil aprel Ijrochilar va homiylar mablagʻlari Oʻzbekiston davlat jismoniy tarbiya va sport universiteti (M. Boltaboyev), Oʻzbekiston Milliy olimpiya qoʻmitasi (O. Qosimov), Oʻzbekiston taekvondo (WT) assotsiatsiyasi (Sh. Tashmatov) 11. Oʻquv-mashq jarayoniga jahonning yetakchi mutaxassislarini tizimli asosda jalb etish hamda kadrlarni tajriba almashish maqsadida taekvondo rivojlangan yetakchi xorijiy davlatlarga yuborish. 1. Taekvondo boʻyicha yetakchi xorijiy davlatlarning (Koreya Respublikasi, Xitoy, AQSH, Rossiya, Xorvatiya, Serbiya, Italiya va boshq. ) ilgʻor tajribasini oʻrganish. 2022-yil oktabr Ijrochilar va homiylar mablagʻlari Oʻzbekiston taekvondo (WT) assotsiatsiyasi (Sh. Tashmatov), Sportni rivojlantirish vazirligi (Sh. Maxmudov), Oʻzbekiston Milliy olimpiya qoʻmitasi (O. Qosimov) 2. Mutaxassislarni xorijiy davlatlarga tajriba almashishga yuborish hamda ushbu mamlakatlar sportchilarining yurtimizga tajriba almashish maqsadida kelish rejasini ishlab chiqish va tasdiqlash. 2022-yil noyabr 12. Xalqaro taekvondo federatsiyasi (World Taekwondo), Osiyo taekvondo uyushmasi (WT Asia) hamda yetakchi xorijiy mamlakatlarning taekvondo boʻyicha federatsiya (assotsiatsiya)lari bilan hamkorlikni mustahkamlash. Taekvondo boʻyicha jahon reytinglarida yuqori oʻrinlarni egallagan davlatlar, shu jumladan Koreya Respublikasi, Xitoy, AQSH, Rossiya, Xorvatiya, Serbiya, Italiya davlatlarining ilgʻor tajribasini oʻrganish va amaliyotga joriy qilish, ularning sport federatsiya (assotsiatsiya)lari bilan hamkorligini kuchaytirish. Bunda, yoshlarni sportga jalb etish, sportchilar bilan ishlash va xalqaro musobaqalarga tayyorgarlik koʻrish masalalariga alohida eʼtibor qaratish. 2022-yildan boshlab Ijrochilar va homiylik mablagʻlari Yoshlar siyosati va sport vazirligi (Sh. Maxmudov), Oʻzbekiston Milliy olimpiya qoʻmitasi (O. Qosimov), Oʻzbekiston taekvondo (WT) assotsiatsiyasi (Sh. Tashmatov) 13. Oʻzbekistonda anʼanaviy tarzda taekvondo boʻyicha erkaklar va ayollar jamoalari oʻrtasida (olimpiya va xalqaro vazn toifalari boʻyicha) xalqaro sport musobaqalarini oʻtkazish. 1. Respublikaning barcha hududlarida 4-sentabr — Butunjahon taekvondo kuniga bagʻishlangan taekvondo festivalini oʻtkazish. 2023-yildan boshlab har yili sentabr Sport va ommaviy jismoniy tarbiya tadbirlarining respublika kalendar rejasiga ajratilgan mablagʻlar doirasida Yoshlar siyosati va sport vazirligi (Sh. Maxmudov), Oʻzbekiston Milliy olimpiya qoʻmitasi (O. Qosimov), Oʻzbekiston Milliy paralimpiya qoʻmitasi (M. Tashxodjayev), Oʻzbekiston taekvondo (WT) assotsiatsiyasi (Sh. Tashmatov), Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari 2. Taekvondo va parataekvondo boʻyicha “G2” darajasidagi nufuzli “Uzbekistan Open” xalqaro turnirini Toshkent shahrida oʻtkazish. 2023-yil noyabr 3. Mazkur musobaqalar gʻolib va sovrindorlarini munosib ragʻbatlantirish. Musobaqalar yakunlari boʻyicha 14. Ommaviy axborot vositalari, shu jumladan Internet orqali taekvondoni keng targʻib qilish. Quyidagilarni nazarda tutuvchi media-reja ishlab chiqish va tasdiqlash: Oʻzbekiston Milliy teleradiokompaniyasining “Sport” telekanalida taekvondo boʻyicha mahalliy va xalqaro musobaqalar, sportchilarimiz tomonidan erishilgan yutuqlarni muntazam yoritib borish maqsadida “Taekvondo WT” maxsus ruknini tashkil qilish; hududiy telekanallar va ommaviy axborot vositalarida taekvondoni keng yoritish ishlarini doimiy ravishda tashkillashtirib borish; mashhur sportchilar bilan davra suhbatlari, muloqotlar va mahorat darslarini oʻtkazish; taniqli sportchilar ishtirokida ijtimoiy reklama roliklarini tayyorlash va namoyish etish; sport jurnalistlarining taekvondo yutuqlari tahliliga bagʻishlangan koʻrsatuvlarini ommaviy axborot vositalarida doimiy yoritib borish. Ishlab chiqish va tasdiqlash — 2022-yil sentabr Amalga oshirish — 2022 — 2024-yillar davomida Ijrochilar mablagʻlari Oʻzbekiston Milliy teleradiokompaniyasi (A. Xadjayev), Oʻzbekiston Milliy media assotsiatsiyasi (Sh. Qudratxoʻja), Yoshlar siyosati va sport vazirligi (Sh. Maxmudov), Oʻzbekiston Milliy olimpiya qoʻmitasi (O. Qosimov), Oʻzbekiston taekvondo (WT) assotsiatsiyasi (Sh. Tashmatov) T/r Hududlar Umumiy oʻrta taʼlim maktablari soni* Shundan 2023-yilda 2024-yilda 2025-yilda 2026-yilda 1. Qoraqalpogʻiston Respublikasi 110 27 27 28 28 2. Andijon viloyati 130 33 32 33 32 3. Buxoro viloyati 130 33 32 33 32 4. Jizzax viloyati 100 25 25 25 25 5. Qashqadaryo viloyati 130 33 32 33 32 6. Navoiy viloyati 100 25 25 25 25 7. Namangan viloyati 130 33 32 33 32 8. Samarqand viloyati 180 45 45 45 45 9. Sirdaryo viloyati 100 25 25 25 25 10. Surxondaryo viloyati 100 25 25 25 25 11. Toshkent viloyati 180 45 45 45 45 12. Fargʻona viloyati 150 37 37 38 38 13. Xorazm viloyati 100 25 25 25 25 14. Toshkent shahri 200 50 50 50 50 Jami 1 840 461 457 463 459 1. Oʻzbekiston Respublikasi Prezidentining 2020-yil 4-fevraldagi “Qishki sport turlarini rivojlantirish chora-tadbirlari toʻgʻrisida”gi PQ-4583-son qaroriga ilovaning 2-pozitsiyasi chiqarib tashlansin. 2. Oʻzbekiston Respublikasi Prezidentining 2020-yil 4-noyabrdagi “Kurash milliy sport turini rivojlantirish va uning xalqaro nufuzini yanada oshirish chora-tadbirlari toʻgʻrisida”gi PQ-4881-son qarorida: a) 3-bandning beshinchi xatboshisidagi va 4-ilovaning nomlanishidagi “Turizm va sport vazirligi” soʻzlari “Sportni rivojlantirish vazirligi” soʻzlari bilan almashtirilsin; b) 4-ilovaning izohida: “Turizm va sport vazirligi” soʻzlari “Sportni rivojlantirish vazirligi” soʻzlari bilan almashtirilsin; quyidagi mazmundagi xatboshi bilan toʻldirilsin: “Sportni rivojlantirish vazirligi tomonidan kurash mahorat sport maktablarini tashkil etish manzillariga Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklarining asoslantirilgan takliflari asosida tegishli oʻzgartirishlar kiritilishi mumkin”. 3. Oʻzbekiston Respublikasi Prezidentining 2021-yil 14-yanvardagi “Shaxmatni yanada rivojlantirish va ommaviylashtirish hamda shaxmatchilarni tayyorlash tizimini takomillashtirish chora-tadbirlari toʻgʻrisida”gi PQ-4954-son qarorida: a) 18-band quyidagi tahrirda bayon etilsin: “18. Qoʻshimcha ustuvor sport turi sifatida shaxmat rivojlanishi lozim boʻlgan respublika tuman (shahar)lari roʻyxati 5-ilovaga muvofiq tasdiqlansin. Belgilansinki, qoʻshimcha ustuvor sport turi sifatida shaxmat rivojlantiriladigan tuman (shahar)larda umumiy oʻrta taʼlim maktabi oʻquvchilari, oʻqituvchi-trenerlar, mahalla aholisi oʻrtasida shaxmat boʻyicha doimiy ravishda musobaqalar va shaxmat haftaliklari oʻtkazib boriladi va ushbu tadbirlar mahalliy budjet hamda boshqa mablagʻlar hisobidan moliyalashtiriladi”; b) 2-ilovada: 3-pozitsiyada: 1-bandning “v” kichik bandi “Ijro muddati” ustunidagi “2022-yildan boshlab har yili avgust” soʻzlari “Har yili oktabr” soʻzlari bilan almashtirilsin; 2-bandning “Ijro muddati” ustunidagi “2022-yildan boshlab har yili avgust” soʻzlari “Har yili noyabr” soʻzlari bilan almashtirilsin; “Masʼul ijrochilar” ustunidagi “Turizm va sport vazirligi” soʻzlari “Sportni rivojlantirish vazirligi” soʻzlari bilan almashtirilsin; v) 6-ilova oʻz kuchini yoʻqotgan deb hisoblansin. 4. Oʻzbekiston Respublikasi Prezidentining 2021-yil 24-sentabrdagi “Velosportni rivojlantirishga doir kompleks chora-tadbirlar toʻgʻrisida”gi PQ-5251-son qaroriga 1-ilovada: a) 14-pozitsiyaning 5-bandi chiqarib tashlansin; b) 20-pozitsiya chiqarib tashlansin. 5. Oʻzbekiston Respublikasi Prezidentining 2021-yil 5-noyabrdagi “2024-yil Parij shahrida (Fransiya) boʻlib oʻtadigan XXXIII yozgi Olimpiya va XVII Paralimpiya oʻyinlariga Oʻzbekiston sportchilarini kompleks tayyorlash toʻgʻrisida”gi PQ-5281-son qarorida: a) 13-banddagi “1-iyulga” soʻzlari “1-oktabrga” soʻzlari bilan almashtirilsin; b) 1-ilovada: 10-pozitsiyaning “Bajarish muddati” ustunidagi “2022-yil iyun” soʻzlari “2023-2024-yillar davomida” soʻzlari bilan almashtirilsin; 14-pozitsiyada: “Bajarish muddati” ustunidagi “2022-yil dekabr” soʻzlari “2023-2024-yillar davomida” soʻzlari bilan almashtirilsin; “Moliyalashtirish manbalari” ustunidagi “Ijrochilar mablagʻlari” soʻzlari “Investitsiya dasturida nazarda tutilgan mablagʻlar” soʻzlari bilan almashtirilsin; “Masʼul ijrochilar” ustunidagi “Turizm va sport vazirligi” soʻzlari “Sportni rivojlantirish vazirligi” soʻzlari bilan almashtirilsin; 15-pozitsiyada: “Bajarish muddati” ustunidagi “2022-yil oktabr” soʻzlari “2023-2024-yillar davomida” soʻzlari bilan almashtirilsin; “Masʼul ijrochilar” ustunidagi “Turizm va sport vazirligi” soʻzlari “Sportni rivojlantirish vazirligi” soʻzlari bilan almashtirilsin; 20-pozitsiyada: “Bajarish muddati” ustunidagi “2023-yil oktabr” soʻzlari “2023-2024-yillar davomida” soʻzlari bilan almashtirilsin; “Masʼul ijrochilar” ustunidagi “Turizm va sport vazirligi” soʻzlari “Sportni rivojlantirish vazirligi” soʻzlari bilan almashtirilsin. 6. Oʻzbekiston Respublikasi Prezidentining 2021-yil 5-noyabrdagi “Yurish, yugurish, mini-futbol, badminton, stritbol va “Workout” sport turlarini yanada rivojlantirish chora-tadbirlari toʻgʻrisida”gi PQ-5282-son qaroriga 1-ilovaning 13 va 16-pozitsiyalari quyidagi tahrirda bayon etilsin: “ 13. Sportni rivojlantirish vazirligi tizimidagi sport-taʼlim muassasalarida yurish, yugurish maydonlarini tashkil etish va ularni zamonaviy sport anjomlari bilan taʼminlash. 1. Navoiy viloyati Xatirchi tumanidagi “Yoshlik” oʻyingohining yugurish yoʻlakchalarini mukammal taʼmirlash. 2022-yil mart Respublika budjeti mablagʻlari Sportni rivojlantirish vazirligi, Moliya vazirligi, Iqtisodiy taraqqiyot va kambagʻallikni qisqartirish vazirligi, Navoiy, Surxondaryo viloyatlari hokimliklari, Oʻzbekiston yengil atletika federatsiyasi 2. Surxondaryo viloyati Denov tumani markazidagi oʻyingohning yugurish yoʻlaklarini rezina qoplamalarga oʻzgartirish. 2022-yil dekabr 16. Sportni rivojlantirish vazirligi tizimidagi sport-taʼlim muassasalarida badminton maydonlarini tashkil etish va ularni zamonaviy sport anjomlari bilan taʼminlash. 1. Pop tumanidagi 2-son sport maktabining Chodak filiali uchun “Oltinkon” mahallasida 2 ta badminton maydoni qurish. 2022-yil davomida Respublika budjeti mablagʻlari Sportni rivojlantirish vazirligi, Moliya vazirligi, Iqtisodiy taraqqiyot va kambagʻallikni qisqartirish vazirligi, Namangan, Surxondaryo viloyatlari hokimliklari 2. Bandixon tuman sport maktabida badminton uchun moʻljallangan sport zalini qurish. 2022-yil davomida ”. 7. Oʻzbekiston Respublikasi Prezidentining 2022-yil 14-martdagi “Boks boʻyicha Bahodir Jalolov sport mahorati maktabini tashkil etish chora-tadbirlari toʻgʻrisida”gi PQ-162-son qarori 6-bandining birinchi xatboshisi quyidagi tahrirda bayon etilsin: “6. Sportni rivojlantirish vazirligi, Oʻzbekiston Milliy olimpiya qoʻmitasi, Qurilish vazirligi va Toshkent shahar hokimligi 2022-yil 1-avgustga qadar Toshkent shahar, Yunusobod tumani, 9-mavzeda joylashgan 259-son umumiy oʻrta taʼlim maktabi hududida zamonaviy boks maktabi tashkil etilishini va 2023-yil yakuniga qadar toʻliq jihozlanishini taʼminlasin”. 8. Oʻzbekiston Respublikasi Prezidentining 2022-yil 14-martdagi “Gimnastika boʻyicha Oksana Chusovitina sport mahorati maktabini tashkil etish chora-tadbirlari toʻgʻrisida”gi PQ-163-son qarori 6-bandining birinchi xatboshisi quyidagi tahrirda bayon etilsin: “6. Sportni rivojlantirish vazirligi, Oʻzbekiston Milliy olimpiya qoʻmitasi, Qurilish vazirligi va Toshkent shahar hokimligi 2022-yil 1-avgustga qadar Toshkent shahar, Mirobod tumani, Sarakoʻl koʻchasi, 24 m-uy manzilida joylashgan 175-son umumiy oʻrta taʼlim maktabiga tutash hududda zamonaviy gimnastika maktabi tashkil etilishini va 2023-yil yakuniga qadar toʻliq jihozlanishini taʼminlasin”. 9. Oʻzbekiston Respublikasi Prezidentining 2022-yil 15-apreldagi “Budjetlararo munosabatlarni va soliq maʼmuriyatchiligini yanada takomillashtirish toʻgʻrisida”gi PQ-208-son qarori 2-bandining ikkinchi xatboshisi quyidagi tahrirda bayon etilsin: “Bunda, ushbu band talablari Vazirlar Mahkamasi va mahalliy budjetlarning zaxira jamgʻarmalari mablagʻlariga, shuningdek maktablar, maktabgacha taʼlim tashkilotlari, tibbiyot va tibbiy-ijtimoiy muassasalar, “Mehribonlik” uylari, sport-taʼlim muassasalariga hamda tarmoqni rivojlantirish davlat dasturlarida belgilangan chora-tadbirlarga nisbatan tatbiq etilmasligi belgilab qoʻyilsin”. 10. Oʻzbekiston Respublikasi Prezidentining 2022-yil 6-iyundagi “Davlat sport-taʼlim muassasalari faoliyatini mutlaqo yangi tizim asosida tashkil qilish chora-tadbirlari toʻgʻrisida”gi PQ-268-son qarorida: a) 2-bandning toʻqqizinchi xatboshisidagi “ikki oy” soʻzlari “uch oy” soʻzlari bilan almashtirilsin; b) 6-bandning oltinchi xatboshisidagi “ikki oy” soʻzlari “uch oy” soʻzlari bilan almashtirilsin; v) 1-ilovada: 56-pozitsiya quyidagi tahrirda bayon etilsin: “ 56. Forish tumani 11. Forish tumani bolalar-oʻsmirlar sport maktabi Forish tumani sport maktabi 12. Forish tumani 2-sonli bolalar-oʻsmirlar sport maktabi ”; quyidagi mazmundagi 591-pozitsiya bilan toʻldirilsin: “ 591. Zafarobod tumani 18. Zafarobod tumani bolalar-oʻsmirlar sport maktabi Zafarobod tumani sport maktabi ”. 11. Oʻzbekiston Respublikasi Prezidentining 2022-yil 20-iyundagi “Dzyudo sport turini yanada rivojlantirish chora-tadbirlari toʻgʻrisida”gi PQ-286-son qarori 4-bandining toʻrtinchi xatboshisi “Oʻzbekiston dzyudo federatsiyasi” soʻzlaridan keyin “va homiylik” soʻzlari bilan toʻldirilsin.